****

**การจัดเวทีรับฟังความคิดเห็น**

**เรื่อง**

**“กฎหมายแข่งขันทางการค้า ปฏิรูปอย่างไร เพื่อป้องกันการผูกขาดและสร้างความเป็นธรรม”**

ในวันพุธที่ ๑๗ มิถุนายน ๒๕๕๘ ณ ห้องราชเทวี๒ ชั้น ๓ โรงแรมเอเชียกรุงเทพ เขตราชเทวี กรุงเทพมหานคร เวลา ๐๙.๒๐ นาฬิกา นายประชา เตรัตน์ ประธานกรรมาธิการวิสามัญการมีส่วนร่วมและรับฟังความคิดเห็นของประชาชน สภาปฏิรูปแห่งชาติ จะเป็นประธานในพิธีเปิดเวทีรับฟังความคิดเห็นเรื่อง **“กฎหมายการแข่งขันทางการค้า ปฏิรูปอย่างไร เพื่อป้องกันการผูกขาดและสร้างความเป็นธรรม”** ซึ่งจัดโดย คณะอนุกรรมาธิการการมีส่วนร่วมปฏิรูปเชิงประเด็นขององค์กรที่สำคัญ ในคณะกรรมาธิการวิสามัญการมีส่วนร่วมและรับฟังความคิดเห็นของประชาชน คณะกรรมาธิการปฏิรูปการคุ้มครองผู้บริโภค คณะอนุกรรมาธิการปฏิรูปการพาณิชย์และการบริการ ในคณะกรรมาธิการปฏิรูปการเกษตร อุตสาหกรรม พาณิชย์ การท่องเที่ยวและการบริการ ร่วมกับสำนักงานประสานการพัฒนาสังคมสุขภาวะ (สปพส.) โดยมีวัตถุประสงค์เพื่อรับฟังความคิดเห็นและให้ข้อเสนอแนะระหว่างหน่วยงานภาครัฐที่รับผิดชอบด้านการส่งเสริมการประกอบการธุรกิจ ผู้ประกอบการ นักเศรษฐศาสตร์ นักกฎหมาย นักวิชาการ ภาคีเครือข่ายที่เกี่ยวข้อง โดยจะมีการเสวนาเรื่อง “กฎหมายแข่งขันทางการค้า ปฏิรูปอย่างไร เพื่อป้องกันการผูกขาดและ สร้างความเป็นธรรม” และในช่วงบ่ายเป็นการแบ่งกลุ่มย่อยรับฟังความคิดเห็นจากผู้เข้าร่วมประชุม เรื่อง “ข้อเสนอต่อการจัดทำร่างพระราชบัญญัติการแข่งขันทางการค้า พ.ศ. ....” ณ ห้องราชเทวี และห้องประกายเพชร หลังจากนั้นเป็นการนำเสนอความคิดเห็นและข้อเสนอแนะของแต่ละกลุ่ม จากนั้น สรุปและปิดการประชุมวิชาการ ในเวลา ๑๖.๓๐ นาฬิกา

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*